Приложение №7
ПРОЕКТ НА ДОГОВОР

№ ___________/ _____________ 2016 г.

Днес, _________________2016 г. в гр. Златарица, подписаните от една страна,

ОБЩИНА ЗЛАТАРИЦА, гр. Златарица - 5090, ул. „Стефан Попстоянов” №22, ЕИК по БУЛСТАТ BG 000133778, представлявана от Пенчо Василев Чанев-кмет на община Златарица и Диана Тодорова Тодорова- гл. счетоводител, упълномощено лице по чл. 13, ал. 3, т. 3 от ЗФУКПС, наричани по-долу за краткост ВЪЗЛОЖИТЕЛ от една страна 

и 

____________________________________________________________________________, 

адрес: ___________________________________________, ЕИК _______________, обслужваща банка ____________________, IBAN ____________________, BIC _________, представлявано от _______________________________ /име и длъжност/; наричано за краткост ИЗПЪЛНИТЕЛ, от друга страна на основание чл.112, от ЗОП и съгласно Решение № _________ /__________ на ВЪЗЛОЖИТЕЛЯ за избор на ИЗПЪЛНИТЕЛ на обществена поръчка с предмет ……………………………………….., сключиха настоящия договор за следното:

І. ПРЕДМЕТ НА ДОГОВОРА

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск при условията на настоящия договор и срещу възнаграждение следното: Доставка на прикачен инвентар за просветляване, косене и поддържане на пътни банкети и пътна мрежа за нуждите на Община Златарица - мулчер за задна багерна стрела за комбиниран багер товарач JCB 3CX AEC.
(2) ИЗПЪЛНИТЕЛЯТ изпълнява предмета на договора при условията на направената от него оферта, като спазва разпоредбите на действащото законодателство относно предмета на договора. 

ІІ. ЦЕНА И НАЧИН НА ПЛАЩАНЕ

Чл. 2. (1) ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ възнаграждение в размер на …………….. (………………………..) лева без ДДС или ………….. (…………………………….) лева с ДДС. 
(2) Възнаграждението по предходната алинея ще бъде заплатено както следва:

1.  9 845,00 /девет хиляди осемстотин четиридест и пет/ лв. от цената по ал.1 с ДДС в срок до 15 дни след представяне на всички необходими документи по приемане на техниката, подписан приемо-предавателен протокол от представители на двете страни и издадена оригинална фактура за съответното плащане.

2. Окончателно плащане в размер равен на остатъка от дължимата цена по договора, посочена в чл.2, ал.1, с ДДС от която се приспадат извършените до момента плащания по ал.2, т.1.  Окончателното плащане е дължимо в срок до 31.03.2017г. след представяне на фактура-оригинал и изпълнение на задълженията по чл.7, ал.3 и ал. 4. От него се приспадат всички неустойки, обезщетения и други дължими от изпълнителя суми през време на изпълнението на договора. 
(3) Плащането ще се извърши в български левове, с платежно нареждане по следната сметка на ИЗПЪЛНИТЕЛЯ:

BIC: ......................................

IBAN: ................................... 

БАНКА: ...............................
ТИТУЛЯР:…………………
 (4) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 3, в срок до 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащането е надлежно извършено. 
(5) Договорената цена е окончателна и не подлежи на актуализация за срока на настоящия договор.

ІІІ. СРОК НА ИЗПЪЛНЕНИЕ

Чл. 3. (1) Срокът за изпълнение на доставката е до 10 (десет) работни дни от подписване на настоящия договор.

 
(2) Място на изпълнение на доставката е гр. Златарица, Община Златарица, ул. „Стефан Попстоянов“ № 22 

ІV. ПРАВА И ЗАДЪЛЖЕНИЯ НА СТРАНИТЕ

Чл. 4. (1) ВЪЗЛОЖИТЕЛЯТ има право: 

1. да иска от Изпълнителя да изпълни договора без отклонение от уговореното и без недостатъци, в съответствие с нормативните изисквания.

2. да прегледа предмета на доставката за явни недостатъци и в случай, че констатира такива да направи своите възражения.

3. да откаже приемането на предмета на доставката при констатирането на явни недостатъци. Ако по-късно ВЪЗЛОЖИТЕЛЯТ открие недостатъци, които не са могли да бъдат забелязани при обикновен преглед, има право да изиска от ИЗПЪЛНИТЕЛЯ тяхното отстраняване за негова сметка.

4. да получи цялата съпътстваща документация относно предмета на доставката

5. да изисква от ИЗПЪЛНИТЕЛЯ да отстранява безвъзмездно всички повреди в предмета на доставката, както и всички отклонения от изискванията за качество, които са възникнали в рамките на посочения гаранционен срок и не са по вина на ВЪЗЛОЖИТЕЛЯ и са включени в обема за гаранционно обслужване.

6. да получи пълно описание на български език на принципа на действие на предмета на доставката, необходимо за правилната му експлоатация. 

 (2) ВЪЗЛОЖИТЕЛЯТ е длъжен: 



1. да извърши плащането по договора за изпълнената качествено и в срок доставка, съгласно Раздел ІІ „ЦЕНА И НАЧИН НА ПЛАЩАНЕ”.




2. да оказва съдействие на ИЗПЪЛНИТЕЛЯ във връзка с изпълнението на договора, когато е в границите на неговите правомощия и компетентност;




3. да приеме извършената доставка по реда и при условията на настоящия договор.

4. ВЪЗЛОЖИТЕЛЯТ се задължава да не разпространява под каквато и да е форма всяка, предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ, като такава. 


Чл. 5. (1) ИЗПЪЛНИТЕЛЯТ има право:



1. да иска приемане на доставката от ВЪЗЛОЖИТЕЛЯ чрез определеното от него лице. Приемо–предавателният протокол се подписва от ВЪЗЛОЖИТЕЛЯ и ИЗПЪЛНИТЕЛЯ или от упълномощените от тях лица.



2. да иска от ВЪЗЛОЖИТЕЛЯ  съдействие за осъществяване на доставката.



3. да получи в срок договореното възнаграждение след подписването на двустранен приемо-предавателен протокол за извършената доставка и представена оригинална  фактура.  

(2) ИЗПЪЛНИТЕЛЯТ е длъжен: 



1. да достави на ВЪЗЛОЖИТЕЛЯ 1 (един) брой мулчер за задна багерна стрела за комбиниран багер товарач JCB 3CX AEC, съгласно определения в договора срок, условия и обхват, както и съобразно изискванията на действащото европейско и национално законодателство.


2. да достави мулчера, съпътстван от необходимите документи, доказващи техническите му характеристики и изискванията за качество, нормативно приети в Република България и по европейските норми и стандарти.



3. да осигури безплатна гаранционна поддръжка в срока на гаранция на мулчера.



4. да уведоми незабавно ВЪЗЛОЖИТЕЛЯ при възникване на пречки, които могат да забавят или да направят невъзможно изпълнението на договора.

5. за своя сметка преди подписването на приемо - предавателния протокол да извърши:

а. регулиране и тестване;

б. отстраняване на всички евентуални неизправности;

в. тестване на експлоатационните качества за да докаже, че оборудването работи, съгласно техническите изисквания;

г. демонстриране на правилното функциониране преди  извършване на техническото приемане.

6. при доставката да предостави на ВЪЗЛОЖИТЕЛЯ техническата, гаранционната и друга необходима документация на български език.

7. да уведоми ВЪЗЛОЖИТЕЛЯ за датата и часа на получаване на техниката най-малко 3 (три) работни дни преди пристигането и на мястото на доставката

8. при предаване на предмета на поръчката да осигури на ВЪЗЛОЖИТЕЛЯ необходимото според обстоятелствата време да прегледа за явни недостатъци и да направи възраженията си. Ако по-късно открие недостатъци, които не са могли да бъдат забелязани при обикновен преглед, то ИЗПЪЛНИТЕЛЯТ е длъжен да ги отстрани за своя сметка, и при необходимост да направи замяна.



9. без съгласието на ВЪЗЛОЖИТЕЛЯ да не предоставя документи и информация на физически и юридически лица относно изпълнението на поръчката, както и да не използва информация, станала му известна при изпълнение на задълженията му по настоящия договор. 

V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО

Чл. 6. Приемане на доставката се извършва от определени от ВЪЗЛОЖИТЕЛЯ и ИЗПЪЛНИТЕЛЯ лица с подписване на приемо-предавателен пторокол.

Чл. 7. (1) ВЪЗЛОЖИТЕЛЯТ има право да откаже да приеме доставката ако открие съществени недостатъци.

(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата, поради отстраняването на недостатъците.
(3) ИЗПЪЛНИТЕЛЯ предава прикачния инвентар окомплектован с всички помощни елементи и в готовност за експлоатация.

(4) При доставката ИЗПЪЛНИТЕЛЯТ предава окомплектовани документите на мулчера и подписва протокол за експлоатация след демонстрация на начина на работата чрез почистване на площ от 500 кв.м. 
VІ. ГАРАНЦИОНО ОБСЛУЖВАНЕ. ГАРАНЦИОНЕН СРОК. РЕКЛАМАЦИИ

Чл. 8. (1) ИЗПЪЛНИТЕЛЯТ гарантира на ВЪЗЛОЖИТЕЛЯ, че доставената съгласно изискванията на ВЪЗЛОЖИТЕЛЯ техника ще съответства точно на договорните условия и ще изпълнява функциите, за които е закупена, като се представят съответно гаранционни карти.

(2) ИЗПЪЛНИТЕЛЯТ се задължава да поддържа гаранционно техниката, предмет на доставката, съгласно офертата, неразделна част от договора, както следва: …………….., без ограничение в моточасовете.

- При доставката се проверява и удостоверява техническата изправност на техниката и се издава сервизна книжка, след подписването на приемо-предавателен протокол.

- ИЗПЪЛНИТЕЛЯТ осигурява безплатно гаранционно обслужване на техниката за повреди съгласно гаранционните условия за периода на гаранционния срок.

- Поддръжката ще се извършва в посочените от ИЗПЪЛНИТЕЛЯ сервизни бази, в които се отстраняват възникналите повреди, за гаранционния срок на обслужване.

- В гаранционната поддръжка се включват разходите за труд и резервни части за отстраняване на повреди предвидени в гаранционните условия.

(3) Времето за сервизна реакция на ИЗПЪЛНИТЕЛЯ е 24 /двадесет и четири/ часа след подаване на писмена заявка от ВЪЗЛОЖИТЕЛЯ или от негов представител, в която се посочва времето на подаване на заявката. Заявката се подава по факс или на електронния адрес на ИЗПЪЛНИТЕЛЯ. 

(4) Срокът за отстраняване на повредата е 7 /седем/ дни. При невъзможност за отстраняване на повредата в този срок, ИЗПЪЛНИТЕЛЯТ предоставя съответно оборотна (заместваща) техника за срока на ремонта.

(5) Ако ИЗПЪЛНИТЕЛЯТ, след като бъде уведомен, не реагира в срока по ал. 3 или не отстрани повредите в уговорения срок или съответно не замени техниката, ВЪЗЛОЖИТЕЛЯТ може да предприеме необходимите действия за отстраняване на повредите за сметка и риск на ИЗПЪЛНИТЕЛЯ.

(6) ИЗПЪЛНИТЕЛЯТ гарантира нормалното функциониране на техниката, при спазване условията описани в гаранционната карта.

Чл. 9. (1) Рекламации за качеството на мулчера могат да бъдат  предявени от ВЪЗЛОЖИТЕЛЯ пред ИЗПЪЛНИТЕЛЯ преди изтичане на гаранционня срок, като същите се установят с констативен протокол, подписан от двете страни.

(2) В случай, че се установят скрити недостатъци, за които ИЗПЪЛНИТЕЛЯТ е бил уведомен в рамките на гаранционния срок, той е длъжен да  отстрани или замени некачествените компоненти и/или оборудване с ново със същите или по-добри характеристики, ако недостатъкът ги прави негодни за използване по предназначение. Всички разходи по замяната са за сметка на ИЗПЪЛНИТЕЛЯ. Разходите се покриват съгласно условията и обхвата на предоставената гаранция.

Чл. 10. В случай на рекламация и възникване на спор между страните по договора,  ВЪЗЛОЖИТЕЛЯТ осигурява проверка на рекламираната стока от контролна организация в присъствието на представители на двете страни, за което се съставя протокол.
VII. ГАРАНЦИЯ ЗА ИЗПЪЛНЕНИЕ

Чл.11.(1)ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……. (……………............) лева, представляващи 1% от неговата обща стойност, без ДДС. 

(2)ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 5 дни.

(3)ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(4)Гаранцията за изпълнение се освобождава в срок до 2 месеца след изтичане на срока по чл.3 и подадена молба от ИЗПЪЛНИТЕЛЯ, без ВЪЗЛОЖИТЕЛЯТ да дължи лихви за периода, през който средствата законно са престояли при него.
(5)Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

VІІ. НЕУСТОЙКИ

Чл. 12. (1)  Ако ИЗПЪЛНИТЕЛЯ не изпълни предмета на договора, той дължи на ВЪЗЛОЖИТЕЛЯ неустойка в размер на 5 % (пет процента) от общата стойност на договора.

(2) При забавено изпълнение на задълженията по договора от страна на ИЗПЪЛНИТЕЛЯ, същият дължи неустойка в размер на 0,5 % (нула цяло и пет процента) от стойността на недоставената техника за всеки просрочен ден, но не повече от 5 % (пет процента) от общата цена на договора. ИЗПЪЛНИТЕЛЯТ дължи на ВЪЗЛОЖИТЕЛЯ и обезщетение за нанесени вреди и пропуснати ползи, ако те надхвърлят стойността на неустойката.

(3) Неустойката за забавено изпълнение се приспада от ВЪЗЛОЖИТЕЛЯ от дължимото на ИЗПЪЛНИТЕЛЯ плащане.

(4) Изплащането на неустойката не лишава изправната страна от правото да търси реално изпълнение и обезщетение за претърпени вреди.      

VІІІ. НЕПРЕДВИДЕНИ ОБСТОЯТЕЛСТВА

Чл. 13. (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.      

(2) В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.  

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 (три) календарни дни от настъпването на непреодолимата сила. При неуведомяване се дължи обезщетение за настъпилите от това вреди. 

(4) Докато трае непреодолимата сила, изпълнението на задълженията на свързаните с тях насрещни задължения се спира. 

ІХ. ПРЕКРАТЯВАНЕ НА ДОГОВОРА

Чл. 14. Настоящият договор се прекратява: 

1. С изпълнение на договора;

2. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

3. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ; 

4. Настоящият договор може да бъде прекратен при настъпване на обективна невъзможност за изпълнение на поетите от всяка страна задължения, като това следва да се докаже от страната, която твърди, че такава невъзможност е налице. 

Чл. 15. Този договор може да бъде прекратен предсрочно от ВЪЗЛОЖИТЕЛЯ, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 5 (пет) дни;

2. не отстрани в разумен срок, определен от ВЪЗЛОЖИТЕЛЯ, констатирани недостатъци;

3. не изпълни някое от задълженията си по договора; 

ХІІІ. ЗАКЛЮЧИТЕЛНИ РАЗПОРЕДБИ

Чл. 16. (1) Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са в писмена форма, подписани са от упълномощените представители на ИЗПЪЛНИТЕЛЯ или ВЪЗЛОЖИТЕЛЯ и изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

(2)  За дата на съобщението се смята:

· датата на предаването – при ръчно предаване на съобщението;

· датата на пощенското клеймо на обратната разписка – при изпращане по пощата;

· датата на приемането – при изпращане по телефакс или телекс.

(3) За валидни адреси за приемане на съобщения, свързани с настоящия договор се смятат:

ЗА ИЗПЪЛНИТЕЛЯ:
                    

ЗА ВЪЗЛОЖИТЕЛЯ: 

…………………………….

          

Община Златарица, 

…………………………….

                       
гр. Златарица 5090
…………………………….
                             
ул. „Стефан Попстоянов” №22 

…………………………….                            
Факс: 0615 / 35478        

…………………………….                      
     
Ел. поща: ob_zlatarica@mail.bg
(4) При промяна на посочения по чл.16, ал. 3 адрес съответната страна е длъжна да уведоми другата страна до 3 (три) работни дни от промяната.
(5) Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес. 

Чл. 17. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл. 18. За всички неуредени в този договор въпроси се прилагат разпоредбите на действащото законодателство. 
Приложения:

1. Техническо предложение - копие от офертата на изпълнителя;

2. Ценово предложение - копие от офертата на изпълнителя; 

3. Техническа спецификация на възложителя - копие от документацията на проведената обществена поръчка.


Настоящият договор се сключи в три еднообразни екземпляра – два за възложителя и един за изпълнителя. 

Съгласувал юрист: …………………………………….…

/Кристина Кулинска - Сали, юрисконсулт на Община Златарица/

ВЪЗЛОЖИТЕЛ:




      
         
ИЗПЪЛНИТЕЛ: 

КМЕТ НА ОБЩИНА                                                                   

З Л А Т А Р И Ц А:    ………………………                                
………………………..
 


   / ПЕНЧО ЧАНЕВ /  


/..................................../
ГЛ. СЧЕТОВОДИТЕЛ:  ………………………......
                                            /ДИАНА ТОДОРОВА/
